
2022 ARUBA MESTER 

Yororrunao | DI E ESFUERSO 
DI NOS TUR PA 
RECUPARA 


PRomwE MINISTER 


Cuelin Wever-Úrves 


GOBIERNO DI ARUBA A LANSA WEGANAN 
ESCOLAR (WE) ARUBA 2022 


“Na tur esnan cu no a logra participa of cualifica, sigui cu 
bo empeño paso WE Aruba tey pe kedo” 


Diabierna ultimo, Prome Minister Evelyn Wever-Croes hunto cu RB UAT ana = DA 153 
Minister di Enseñansa Endy Croes, Minister di Cultura Xiomara 31 < aN a a 

Maduro y Parlamentarionan di coalicion tabata presente na e 
lansamento di weganan escolar 2022, WE Aruba. Weganan 
Escolar ta un evento cu tabata wordo organisa den pasado 
pero debi na diferente circumstancia esaki no a tuma lugar den 
e ultimo añanan. E aña aki, gobierno ta contento di por anuncia 
cu e weganan escolar lo continua y lo tuma lugar 17-25 di Juni, 
2022 pa alumnonan di scolnan basico, preparatorio y avansa. 


Weganan Escolar ta un competencia na unda e scolnan 
ta competi den ocho diferente disciplina y lo tin premionan 
atractivo pa e diferente scolnan. Gobierno di Aruba ta orguyoso 
di por a logra un biaha mas organisa e evento aki mirando | 
cu encuentronan deportivo ta fomenta mas cooperacion, 2 n Endy Croes 
colaboracion, union y disciplina den nos muchanan, yudando i 
nan cu resto di nan estudio. 


Prome Minister tambe a expresa na Minister Endy Croes su 
deseo pa bin cu encuentronan familiar na unda riba un dia 
manera diadomingo, un caminda ta wordo cera pa famianan 
por pasa un rato ameno. Esaki cu e meta pa fomenta union 
familiar y distraccion sano pa nos muchanan. 


Premier Evelyn Wever-Croes ta gradici Minister Endy Croes, 
IBISA, y Departamento di Cultura pa tur nan esfuerso y 
dedicacion na haci e Weganan Escolar 2022 un realidad. 

Gobernador di Aruba, Su Excelencia Alfonso Boekhouat, riba 
dialuna 16 di mei 2022 a asisti na apertura di e congreso XII 
CAROSATI. Algemene Rekenkamer Aruba (ARA) a organisa e 
di diesdos edicion di e congreso aki. Tambe ARA ta celebra su 
di 35 aniversario e aña aki. Señora Xiomara Croes-Williams, 
presidente di ARA, a ricibi Gobernador Boekhoudt na su 
yegada na Renaissance Convention Center. 


Despues di un parada di bandera di e 23 paisnan cu 
conhuntamente ta forma CAROSAI actualmente, e cantante 
local Edjean Semeleer a canta e himno di Aruba. Minister- 
President di Aruba, señora Evelyna Wever-Croes despues a 
hiba su discurso, sigui pa un discurso di señor Deodat Sharma, 
presidente di CAROSAI. 


Historia CAROSAI 


Riba 7 di augustus 1988 a establece Caribbean Organization 
of Supreme Audit Institutions (CAROSAI) na Trinidad y 
Tobago. E ta un di e shete organisacionnan regional cual 
ta cay bao di International Organization of Supreme Audit 
Institutions (INTOSAI). Desde 2019 Algemene Rekenkamer 
Aruba ta ocupa e vice-presidencia. Durante di e congreso XII 
CAROSATI, ARA lo tuma over e presidencia pa un periodo di 
tres aña. Tambe lo scoge un vice-presidente nobo. Ademas 
lo tene masterclasses, presentacion-, lectura- y panelnan di 
discusion y tambe e miembronan lo vota pa posibel admision 
di pais of teritorionan nobo na CAROSAI. 

Prome Minister Evelyn Wever - Croes tabata presente na e di 
12 congreso di CAROSAI cu a tuma luga e aña aki na Aruba, 
hustamentente e aña cu Algemene Rekenkamer ta celebra 35 
aniversario. Pa cual Prome Minister a gradici CAROSAI pa a 
organisa e congreso na Aruba y pa apunta sra. Xiomara Croes 
- Williams, director di Algemene Rekenkamer Aruba (ARA), 
como presidente di CAROSAI pa e proximo tres añanan. 


Prome Minister Evelyn Wever - Croes den nomber di Gobierno 
di Aruba a duna pabien na ARA, pa nan trabou eherci y 
nan dedicacion asistiendo Parlamento di Aruba den e rol 
democratoco cu diferente investigacion. E investigacionnan 
aki ta yuda Gobierno mehora funcionamento y servicionan na 
hentercomunidad Arubano, Prome Ministera enfatisa. Ademas, 
raport di audit di ARA ta di gran balor pa Parlamento, Gobierno 
y ciudadanonan di Aruba. Como esakinan ta yuda trece 
mehoracion den gobernación na beneficio di ciudadanonan. 
E hecho cu e rapportnan di ARA ta wordo publica, tambe ta 
promove transparencia. 


Premier Wever - Croes na e ocasion a duna un splicacion 
cortico di e historia di Aruba como un di e paisnan (hunto cu 
Corsou y Sint Maarten) den Reino, te cu na 1986 ora cu Aruba 
a ricibi Status Aparte. Prome Minister a enfatisa cu Aruba ta 
depende hopi riba e sector turistico cual por wordo clasifica 
como e fuente primordial di entrada pa Aruba. “Desde 2008, 
Aruba su economia a recupera gradualmente for di diferente 
recesion y esun mas recien causa pa Covid-19 cu a impacta e 
fluho di turismo. Pero Aruba ya ta recuperando di esaki, door 
di a tuma accionnan rapido y decisionnan cu no tur ora tabata 
facil pa tuma.” Prome Minister a indica, cu aña pasa a cera e 
aña cu un recuperacion di 72% di turismo. Ta proyecta pa cera 
e aña aki cerca di 100%, y recuperacion completo pa otro aña. 

Metanan di Desaroyo Sostenibel (SDG's) 

Prome Minister Wever - Croes a splica tambe di e agenda 
global 2030 y metanan di desaroyo sostenibel cual Aruba 
tambe ta uni na dje conhuntamente cu otro paisnan den Reino 
Hulandes. “Aruba ta trahando riba adaptacion di e SDG's na e 
contexto nacional a traves di e “National Strategic Plan (NSP)” 
durante e periodo di 2020 pa 2022. July Aruba lo participa na 
“Voluntary National Review”, y na final lo presenta e status di 
progreso cu Aruba tin den cuadro di implementacion di SDG's 
desde 2017.” 

Pa implementa SDG's e ta esencial pa organisacionnan 
independiente cu ta duna conseho, ta envolvi cu integracion 
di SDG's den nan actividadnan. Esaki ta unda ARA tin un rol 
central. E responsabilidad cu gobiernonan di cada pais tin, ta 
duna ARA un rol principal den realisacion di e agenda 2030 
door di fortifica e responsabilidad, transparencia y integridad 
di e gobierno y entidadnan publico. E rol ta conduci na logra 
obhetivo di desaroyo nacional. 

Premier Wever - Croes a agrega bisando cu actualmente ARA 
mescos cu otro institutonan similar den region, ta conduciendo 
un audit riba e implementacion di e SDG “Strong and Resilient 
National Public Health System” (SDG 3.d.) 

Gobierno como un stakeholder importante den esaki, ta 
colaborando den esaki y encurasha otro stakeholders relevante 
pa tambe forma parti di dje. Eresultadonan y recomendacionnan 
di e audit lo ta un otro “tool” pa yuda den implementacion di 
SDG's y prepara Aruba den caso cu bin otro crisis den sector 
di salud sen futuro. 


E importancia di traha hunto riba un isla y cu paisnan den 
region. 

E ta importante pa gobierno di Aruba y institutonan manera ARA 
traha hunto y tin bon comunicacion pa garantisa gobernacion 
adecua riba e isla. Mescos cu Ministernan y Parlamentarionan 
ta acerca coleganan den Reino Hulandes, region Caribense 
y Latino America pa comparti experiencianan y pa posibel 
colaboracionnan, e ta importante pa ARA haci mescos. 
Prome Minister a indica cu e ta importante pasobra haciendo 
esaki bo ta realisa cu hopi di e paisnan aki ta atende cu 
retonan similar of tin preguntanan similar. Door di comparti 
conocemento, experiencia y tips, por yuda otro resolve varios 
reto sin cu mester re inventa e wiel, Premier Wever - Croes a 
splica. 


Terminando, Prome Minister a gradici tur invitado y participante 
na e congreso pa nan bishita na Aruba y pa ta presente na e 
ocasiona special cual ta e di 12 congreso CAROSAL. 

DEN LUNA DI APRIL 2022 E TOURISM RECEIPTS 
A RECUPERA 117% COMPARA CU APRIL 2019 


Turistanan a laga 300 miyon florin atras den Aruba su economia 


Nos turismo ta recuperando y ta mustra di ta yegando nivelnan 
di aña 2019 y te hasta manera tawata e caso den luna di april 
2022, Aruba su turismo a surpasa cifranan registra na april 
2019. 

Manera ta conoci aña 2019 tawata e mihor aña den historia di 
nos turismo. Tur e indicadornan di turismo a confirma esaki. 


Nos pais a demostra un resiliencia enorme y despues di 
temponan dificil pa nos turismo, nos ta experenciando un bon 
recuperacion. Aña 2022 a habri cu e variante di omicron cu a 
duna nos un set back den nos recuperacion pero e lunanan 
februari y maart tawata lunanan hopi exitoso pa nos turismo. 


Ta importante pa remarca cu Aruba, segun un estudio haci pa 
IMF ta e di dos pais den henter mundo cu mas a wordo afecta 
pa e pandemia. Den mesun rosea nos tin cu bisa cu Aruba ta 
e di 2 pais na mundo cu a recupera su turismo mas lihe. Esaki 
ta demostra nos forza, nos resiliencia y nos perseverancia pa 
recupera nos turismo. 


Den luna di april 2022 tur e indicadornan di turismo ta señala 
un recuperacion fuerte. E cantidad di bishitante cu ta keda 
Aruba (stayover) den april 2022 a recupera cu 108% den 
comparacion cu april 2019. E revenue per available room 
(REVPAR) di hotelnan pa april 2022 a aumenta cu 9.1% den 
comparacion april 2019. E REVPAR den april 2022 tawata 
$259.52. Tambe e average daily rate (ADR) den april 2022 a 
crece cu 12.2% den comparacion cu april 2019. E ADR pa luna 
di april 2022 tawata $323.04. 


Un di e indicadornan di mas importante pa midi e exito y calidad 
di nos turismo ta e tourism receipt. Esaki ta e cantidad di placa 
cu un turista ta laga atras den nos economia y ta wordo midi 
pa Banco Central Di Aruba. Den luna di januari 2022, apesar 
cu tawata tin e variante omicron y no obstante e hecho cu 
nos turismo a sufri un caida drastico toch e tourism receipt a 
recupera cu 80% den comparacion cu januari 2019 cual sigur 
tawata remarcabel. E tourism receipt a conoce un recuperacion 


di 132% den maart 2022 den comparacion cu maart 2019. Cu 
esaki maart 2022 ya caba a surpasa e nivel di maart 2019. Den 
luna di maart 2022 turistanan a laga 360 miyon florin atras den 
nos economia. Esaki ta sigur e nivel di mas halto pa e ultimo 
añanan. Luna di april 2022 sigur pa hopi ta wordo considera un 
bon luna tambe pa nos turismo y economia. E tourism receipt 
pa luna di april 2022 tambe a yega un 117% den comparacion 
cu april 2019. Asina aki den april 2022 turistanan a laga 300 
miyon florin atras den nos economia. 


Banco central a proyecta cu e tourism receipt lo bai recupera 
100% pa aña 2022 cual sigur tawata un bon noticia pa nos 
economia. Awe nos tin e cifra unda por mustra cu e tourism 
receipt pa e prome kwartaal di aña 2022 den comparacion cu 
aña 2019 a recupera na un 104%. 


Minister Oduber kier a gradici ministerio di turismo, ATA, 
APA, AAA, AHATA , ATSA y tambe Aruba Vacation Rental 
Professionals pa tur e esfuerzonan cu ta wordo haci pa percura 
pa nos turismo sigui recupera y yega bek y surpasa nivelnan 
di aña 2019. 


Turismo ta nos forza y ta keda e driver principal di nos economia. 

Minister Dangui Oduber: 


17 DI MEI DIA INTERNACIONAL DI 
HIPERTENSION 


Diamars 17 di mei ta Dia Internacional di 
Hipertension. Hipertension ta e termino cu ta 
wordo utilisa pa describi presion arterial halto. Un | 
persona cu presion arterial halto, sin tratamento, 
por sufri di hopi consecuencianan medico. Por 
ehempel, malesanan di curason y ader, stroke, 
problema cu riñon, problema cu wowo, y otro 
problemanan di salud. 


Minister Oduber a splica cu e programa aki ta | 
parti di su maneho di Salud Publico cu ta basa 
riba prevencion. Tambe e ta parti di e Plan 


no sa mes cu nan ta sufri di dje. Pa es motibo 
aki, Departamento di Salud Publico conhunto 
cu Ibisa tin e campaña “Sa bo numbernanr”. E 
campaña aki kier enfatisa e comunidad pa tuma 
iniciativa y nan responsabilidad social, pa midi 
nan presion regularmente na cas. Minister a 
menciona cu ta hopi importante pa educa nos 
mes den area di movecion, nutricion y yuda otro 
_ | nan tambe den e oportunidad di por biba un bida 
mas saludabel. 


Un par di punto pa preveni presion halto ta: haci 


Nacional di Prevencion di malesanan NCD's cu 

ta wordo realisa door di e stuurgroep cu ta consisti di diferente 
stakeholders conhuntamente cu PAHO. Ministerio di Salud 
Publico sa cu e causa di hipertension ta hopi compleho y pa 
logra un cambio y solucion nos lo mester traha consistente 
riba consientisacion, educacion y actua hunto pa logra esaki. 
E meta ta pa a largo plaso reduci e gastonan di AZV door di 
prevencion. 


E malesa aki ta un malesa silencioso. Es decir cu hopi hende 


actividad fisico regularmente, limita alcohol, stop 
di huma, baha man na salo y cuminda vet. 


E campaña “Sa bo numbernan” a wordo realisa danki na e bon 
cooperacion cu tin entre Ministerio di Salud Publico y Ministerio 
di Deporte, un danki special na e team di DVG y Ibisa cu a 
haci esaki posibel. Minister Dangui Oduber ta pidi comunidad 
pa buska mas informacion ariba e tema di hipertension y no 
lubida cu bo mes por tuma bo presion na cas mes pa bo sa bo 
number. 


Riba dia di famia ban reconoce e importancia pa tin 
sosten, union y amor entre famia y rol di famianan den 
un sociedad 


r-Cro¢ 

Minister Dangui Oduber: 


CIFRANAN DI AIRLIFT COMMITTEE DI ARUBA 
TA MUSTRA CU ARUBA TA RECUPERANDO 


Diaranson atardi Minister di Turismo sr. Dangui Oduber a reuni 
cu e Airlift Committee di Aruba na aeropuerto caminda a haña 
un presentacion di e di dos kwartal pa aña 2022. Tur indicador 
ta mustra cu Aruba ta recuperando grandemente, e perspectiva 
ta uno hopi positivo y ta spera cu lo por recupera riba 90% di 
nos turismo den aña 2022. 


E miembro nan di e Airlift Commitee ta: 


e Commitee Chair; Jo-Anne Meaux Arends, Air Service 
Development Manager, Aruba Airport Authority 

e Danguillaume Oduber, Minister of Tourism and Public Health 
e Joost Meijs, CEO AAA 

e Barbara Brown, CCO AAA 

° Tisa LaSorte, President and CEO AHATA 

e Ronella Croes, CEO ATA 

e Sanju Luidens, CMO ATA 

e Edwin Kelly, Director Department of Civil Aviation of Aruba 


Minister Oduber a duna di conoce cu luna di april tabata un 
luna sumamente exitoso pa Aruba su turismo. Den luna di april 
e trafico di pasahero a surpasa 100% den comparacion cu e 
nivel di april aña 2019. E “Average Passenger Load factor” cu 
ta indica e promedio di con yen e avion nan ta yega Aruba pa e 
luna di april tabata 88.8% y pa e mercado di Norte Americano 
esaki tabata 90% cu ta 1% mas cu na april 2019. Esaki ta indica 
cu tin un demanda hopi halto pa Aruba como destinacion. 


Minister Oduber ta premira cu e temporada di zomer binidero 
ta bay ta uno bastante druk di parti e mercado mericano cu 
ta Aruba su mercado di mas grandi. Esaki ta debi cu varios 
di e aeoliñanan a aumenta nan vuelonan semanal pa cu e 
temporada aki. Aki por mira e compromiso cu e aeroliñanan 
tin cu Aruba. Si mira e capasidad den asiento di e di dos (2) 
kwartal aña 2022 esaki ta 6% mas halto cu na aña 2019 y di 
tres (3) kwartal aña 2022 ta 10% mastanto cu aña 2019, esaki 
pa e mercado mericano. 


Aruba a bay dilanti cu 6% den e di dos (2) kwartal compara cu 
2019, esaki ta 16,575 asiento adicional. Si haci un comparacion 
cu e otro islanan, por tuma nota cu na Corsou e capasidad 
di asiento a baha cu 7.7% y na Sint Maarten e capasidad di 
asiento ta 3% menos compara cu aña 2019. Pa locual ta e 
capaidad den asiento pa Nassau Bahamas (-17%) y Jamaica 
(-20%) cu ta nos competidornan, nan tampoco a conoce un 
subida den asiento. Na Boneiro si a conoce un aumento di 
8.7% den e capasidad di asiento pero e promedio aki ta basa 
di solamente 2 aeroliña. 


Minister Dangui Oduber ta satisfecho con Aruba su turismo ta 
desaroyando, e di dos (2) kwartal ta bayendo hopi bon y e di 
tres (3) kwartal tambe ta mustra di bira uno hopi prometedor. 
Si tur cos sigui manera cu e ta bayendo AAA ta proyecta un 
recuperacion di 94% na final di December 2022. Ban sigui 
avansa hunto como pais pa como pais nos yega bek na 100 
porciento di recuperacion di nos turismo compara cu aña 2019. 


Y 


AÑA DI INVERSION 
Y OPORTUNIDAD 

ECONOMIA CIRCULAR 


Minister di desaroyo sostenibel, Sr. Mr. Geoffrey Wever, ta 
anuncia su plan pa tene varios discurso publico riba e topico 


di economia circular. Internacionalmente conoci como un 
“collaborative participation session”, e discursonan lo sirbi 
e meta di comunica informacion y intercambia idea riba e 
implementacion di maneho, pa asina hiba e economia di Aruba 
den e rumbo sostenibel. 


Diaranzon 18 di mei e prome evento lo tuma lugar na Teresita 
Center, San Nicolas. Aki un grupo di invitado di mas o menos 
70 stakeholders presente representando mas di 45 diferente 
organisacionnan local lo participa na e inicio di loke lo bira un 
esfuerzo continuo di dialogo cu comunidad. 


E enfoke lo ta pa ricibi INPUT di diferente KEY stakeholders 
riba nos isla y asina mira kico mester añadi of considera pa 
e Circular Economy Action Plan cu ministerio di desaroyo 
sostenibel tin den plan. "Asina ta brinda nan e oportunidad pa 


let their voices be heard", Minister Wever ta comenta. 


"Nos lo mester siña kico ta traha y kico no ta traha den nos 
contexto riba nos isla". 

Den un forma interactivo y inclusivo nos kier envolvi mas 
personanan den e proceso di forma e beleid pa asina ricibi nan 
input tambe. Basa riba e input nan aki lo caba di formula e plan 
di implementacion di maneho efectivo pa catalisa e transicion 
pa sostenibilidad, pues un economia circular pa Aruba. 


Un economia circular ta hopi importante pa Aruba, mirando cu 
elo: 

e Contribui directamente na e recuperacion economico 
(inversion y oportunidad) 

e Reduci nos dependencia di recursonan internacional 

e Minimalisa e peso riba maneho di desperdicio 

e Contribui positivamente na planificacion di desaroyo di 
infrastructura 

° Tur hunto lo fortifica e factornan social-economico. 

e Pa turismo, e lo transiciona Aruba pa un "High Value — Low 
Impact Destination" 


E "Circular Economy Action Plan" ta un plan dinamico cual lo 
rekeri dialogo continuo entre e stakeholders pa asina sigura 
cu nos tur ta bayendo hunto den e bon direccion. Un danki na 
tur e personanan di e business sector, companianan mediano 
y chikito, organisacionnan gubernamental como tambe no- 
gubernamental, Universidad di Aruba, y tambe Ministers y 
Parlamentarionan kende ta mustrando nan interes na e topico 
aki. 


Dialuna 16 Mei 2022 


Minister Geoffrey Wever: 


YES! SAN NICOLAS SU DIALOGO TA PARTI 
ESENCIAL DI ARUBA SU RECUPERACION 
ECONOMICO 


Durante un conferencia di prensa dialuna, 16 di mei 2022, 
Minister di desaroyo sostenibel, Sr. Mr. Geoffrey Wever, a 
elabora riba e evento di Young Entrepreneur Summit (YES) 
San Nicolas. E YES! San Nicolas ta un encuentro cu tin 2 
fecha, cual e prome lo tuma luga diahuebs binidero, 19 di mei 
2022 na Principal Movie Theater. 


Riba e prome dia e Digi-entrepreneur, Sr. Hans Hoornstra, lo 
comparti su conocemento ariba e importancia di ta digitalisa 
inteligentemente y kico ta habilidad cu sigur bo mester tin den 
siglo 21 pa ta un empresario exitoso. Sr. Hans Hoornstra ta 
conoci pa ta un orador inspirativo door di uza humor y anecdota 
cu lo hibabo sin esfuerso na evoluciona bo habilidad humano. 


Minister Wever ta contento di por menciona cu e acogida pa e 
summit ta bayendo bon, y cu e prome fecha ta completamente 
"booked". Esnan cu a registra pa dia 1 lo ser inscribi 
automaticamente pa e segundo dia - caminda lo conta cu un 
cupo mas grandi pa participante. 


E segundo dia lo tin diferente workshops interactivo ariba 
temanan importante pa maneha un negoshi. E evento aki lo 
tuma luga dia 18 di juni 2022 den Santa Teresita Center di 
1:00 PM pa 5:00 PM di atardi. Inscripcion pa e di dos fecha aki 
ainda ta posibel, y ta completamente gratis. Por haci esaki na: 
www.yessannicolas.com 


"E dialogo ta un parti esencial di Aruba su recuperacion 
economico", Minister Wever ta opina. Temanan cu lo ser cubri 
lo ta 1) Growth Hacking (online sales 8 marketing techniques), 
2) Liderazgo 8 Maneho, 3) Comunicacion 8 Networking, 4) 
Administracion and Finansas. Pues un invitacion ta bai pa e 
comunidad hoben pa registra y participa. 


Ta anticipa un session interesante caminda hobennan por 
comparti nan interes y aspiracion. E summit aki ta e inicio 
di esfuerzonan pa siguiente fase di desaroyo pa Aruba 
su economia. En particular pa San Nicolas ta importante 
pa transiciona pa un economia cu ta circular, inclusivo pa 
participacion, fuerte y resiliente, y mas cu tur; sostenibel. 

Cu ta tuma was di 17 po 25 di juni 


Diabierna atardi den un esfera ameno den e auditorio JFK 
Education Center Minister Endy Croes a haci presentacion 
oficial di e proyecto deportivo Weganan Escolar (WE) Aruba 
2022. Presente na e ocasion special aki Prome Minister di 
Aruba sra. Evelyn Wever- Croes, Minister di Finansa y Cultura, 
sra. Xiomara Maduro, Parlamentarionan di Coalicion, directiva 
di scol, instructor y docentenan di deporte y demas invitadonan. 


Weganan Escolar ta wordo presenta pa Ministerio diEnseñansa 
y Deporte, IBISA y Departamento di Cultura. Weganan Escolar 
ta un competencia pa alumnonan di scol preparatorio, basico 
y avansa cu ta competi den ocho diferente disciplina. Scol 
preparatorio lo participa den ‘kids run’ y ‘kids athletics’. Scol 
basico lo competi den futbol, volleyball, basketball, beach tennis, 
badminton, dammen y ‘kids run’. Scol avansa ta participa den 
baile deportivo y baseball5. Weganan Escolar ta tuma luga di 
17 pa 25 di juni. Un di e metanan di e WE Aruba ta pa promove 
deporte bou di nos alumnonan di scol preparatorio, basico y 
avansa. Banda di esaki deporte ta crea amistad y ta trece hopi 
positivismo cune sin lubida cu e ta sano. Deporte ta fomenta 
union y alegria. 


Minister Endy Croes a duna splicacion amplio di e concepto 
di Weganan Escolar, di e mascota oficial WÉWÉ cu lo 
trece ambiente y animo cerca nos muchanan durante cada 
competencia, como tambe di e uniform cu tur e scolnan 
ta ricibi. E scolnan participando a cuminsa hunga caba pa 
clasificacion. E mandatardio di deporte a elabora riba e 
diferente premionan atractivo cu e scolnan ganado ta ricibi te 
un cu e premio maximo di 7500 florin. Minister Endy Croes cu 
hopi entusiasmo a anuncia cu Denzel Dumfries ta na Aruba 
pa inaugura WE Aruba 2022. Na final di e presentacion bou di 
ritmo di e jingle oficial di Weganan Escolar WÉWÉ, e mascota 
oficial a sorprende tur hende bailando yen di energia y alegria 
hunto cu cuatero hoben partiendo e informacion di loke ta bira 
WE Aruba 2022. Den e dianan nos dilanti nos ta sigui brinda 
mas informacion di WE Aruba 2022. 

2022 ENFOCANDO 
Yororruninan | RIBA E 
BIENESTAR 
DI CADA FAMIA 


MINISTER GLENBERT CROES A YEGA 
HULANDA PA BISHITA DI TRABAO 


Diadomingo 15 di mei Minister di Labor, Energia 
y Integracion Glenbert Croes a yega Hulanda. 
Minister Croes a keda ricibi na aeropuerto 
Schiphol pa Minister Plenipotenciario Suplente 
mr. Ady Thijsen. 


Minister Croes ta na Hulanda pa un bishita di 
trabao. Entre otro e mandatario lo tin reunion 
cu Minister pa Asuntonan Social y di Labor 
Karien van Gennip, Minister pa Clima y Energia 
Rob Jetten, Secretario di Estado di Husticia 
y Seguridad Eric van der Burg y Secretario di 
Estado pa Asuntonan di Reino Alexandra van 
Huffelen. Tambe Minister Croes lo tin un reunion 
cu Staatsraad pa Aruba mr. Milly Schwengle. 


Mientras tanto e reunion cu Sra. Schwengle 
ya a tuma luga durante cual e mandatario a 
entreg'e un copia di su maneho y a elabora riba 
e reunionnan cu e mandatario lo ta sosteniendo 
na Hulanda. 


Dialuna tambe e reunion cu Secretario di Estado 
pa Asuntonan di Reino Sra. Alexandra van 
Huffelen a tuma luga. E mandatario a expresa 
su gratitud na Sra. Van Huffelen pa a ricibi su 
persona, agradecido pa e cooperacion y apoyo j 
cu Aruba a haya di Gobierno di Reino na un 
momento asina crucial den historia. Manera e 
mandatario Arubiano a expresa: “Nos lo sigui 
cana e caminda hunto, coopera hunto brindando 
tur nos ciudadanonan un caminda pa un miho 
futuro semper”. 


Proximamente riba agenda ta e reunion entre 
Minister Glenbert Croes y e Minister di Energia 
di Gobierno di Hulanda, Sr. Rob Jetten. 

CEDEHM ta anuncia: 
DIA INTERNACIONAL DI FAMIA 


"Famianan y Urbanisacion”' 


Dia 15 di mei nos ta celebra Dia Internacional di Famia. 
Nacionan Uni a escohe e fecha aki na 1993 pa asina resalta e 
balor di famia conscientisando tur hende na nivel mundial riba 
e importancia di lasonan y union familiar, incluyendo e papel 
fundamental di e famia pa cu educacion y formacion di yiunan 
desde nan infancia. 


Nacionan Uni ta reconoce cu un famia ta e nucleo central di 
cualkier sociedad. Mundialmente ta celebra e dia aki cu varios 
actividad manera e.o. tayer, conferencia, programa di radio y 
television, tur cu e obhetivo pa fomenta, mehora y mantene 
e unidad familiar pa asina brinda e oportunidad na un y tur 
pa reconoce, identifica y analisa retonan social, economico y 
demografico cu ta afecta e desaroyo y evolucion di e famia. 


Famia ta sumamente importante pa e ser humano por logra 
integra na un manera sano y completo cu su ambiente y alcansa 
un nivel den sociedad respetando e reglanan y normanan 
vigente. E formacion di e nucleo familiar ta permiti e existencia 
di un unidad di consumo y, transmision di norma, custumber 
y balor cualnan ta ser traspasa di generacion pa generacion. 
E normanan mas importante den un nucleo familiar ta amor, 
comprension, respet mutuo, compromiso, responsabilidad, 
comunicacion, stabilidad, continuidad y seguridad. Cambionan 
demografico, economico, social y tendencianan mundial a 
trece cu nan cu e concepto di famia a transforma y evoluciona 
bastante durante e ultimo decadanan. Tanto cambio den e rol 
di e hende muhe y e hende homber a causa cu e structura 
familiar a cambia di uno tradicional pa uno convencional y 
moderno. Awendia tin e.o. famianan extenso, famianan bi- 
parental of mono-parental. E hende muhe tin un rol clave pa e 
desaroyo sostenibel y e calidad di bida den famia. Sinembargo 
e ta necesario pa mantene igualdad di genero den seno 
familiar y cu, independiente di e genero, por tin igualdad den 
participacion, derecho, oportunidad, rol y libertad. E principio 
y deber aki ta ancra den e tratado di CEDAW, cual Aruba 
ta forma parti di dje. Centro di Desaroyo di hende Muher 
(CEDEHM) ta resorta bou di Ministerio di Asuntonan Social y 
ta e departamento di Gobierno cu ta supervisa cumplimento di 
e tratado aki na Aruba. CEDEHM su meta principal ta pa brinda 
un caracter structural y sostenibel na tur tipo di actividad cu ta 
desaroyando na Aruba pa asina mehora e posicion di e hende 
muhe den esaki. 


E pandemia y su consecuencianan pa e famia a urgi e 
Secretario-General di e Asamblea General di Nacionnan Uni 
pa presenta un raportahe di implementacion di obhetivonan 
pa e Aña Internacional di Famia, cual lo ta e di 30 aniversario 
di dia Internacional di Famia cu lo wordo celebra na 2024. E 
raportahe ta enfoca riba e temanan cu a causa mas impacto 
riba e famia durante e periodo 2021-2024. E tema escohi pa Dia 
Internacional di Famia e aña aki ta "Famianan y Urbanisacion", 


cual tin e obhetivo pa conscientisa e importancia di e bienestar 
di famia dentro di urbanisacion. Urbanisacion ta referi na 
un concentracion denso di poblacion den areanan pa uso 
residencial, comercial of industrial. Urbanisacion por afecta e 
bida familiar den diferente forma. 


Durante e pandemia a ser demostra mundialmente cu zonanan 
relativamente mas popula, esta zonanan urbano, ta esunnan 
mas afecta. Den un zona urbano, malesanan contagioso 
ta plama mas lihe. Esaki tin di haber cu e espacio limita, 
concentracion di hende, sanitario inadecua y aire contamina. 
E efecto durante pandemia den zonanan urbano a demostra 
e importancia di planificacion infrastructural espacial fisico, 
pero tambe social. Por ehempel pa famianan e acceso facil na 
hospital, asistencia social of scol ta necesario. Un urbanisacion 
sostenibel ta garantisa tur esaki, pues ta garantisa su 
habitantenan tur locual ta indispensabel pa nan supervivencia, 
e.o. educacion di calidad, centronan de salud adecua, 
transporte publico accesibel, recogemento di desperdicio, 
siguridad, oportunidad igual, recursonan saludabel y natural y 
bon calidad del aire. 


Urbanisacion sostenibelta fundamental pa desaroyo sostenibel, 
cual nasuturnota beneficioso pa famia. Urbanisacion sostenibel 
ta directamente relaciona cu e Metanan Mundial pa Desaroyo 
Sostenibel di e Nacionnan Uni (SDG's), manera SDG 1 (fin 
na pobresa), SDG 3 (salud y bienestar), SDG 11 (ciudadnan y 
comunidadnan inclusivo, sigur, resiliente y sostenibel), SDG 10 
(reduccion di desigualdad) y SDG 5 (igualdad di genero), ya cu 
e ta crea un balor economico, social y ambiental cu ta reforsa e 
lucha contra pobresa, desigualdad y cambio climatico. Apesar 
cu Aruba no conoce ciudadnan grandi, of zonanan urbano 
manera na paisnan grandi, nos isla ta conta cu un espacio 
limita y door di esaki e densidad di poblacion y su limitacionan 
ta similar na esunnan di un zona urbano. Esaki ta trece cu 
ne cu Aruba tambe ta conta cu retonan similar pa cumpli cu 
e Metanan Mundial di Desaroyo Sostenibel. Ta importante pa 
nos sigui traha hunto pa asina por yega na e Metanan Mundial 
aki pa 2030. 

MINISTER GLENBERT CROES A YEGA 
HULANDA PA BISHITA DI TRABAO 


Awe diadomingo 15 di mei Minister di Labor, Energia y 
Integracion Glenbert Croes a yega Hulanda. Minister Croes a 
keda ricibi na aeropuerto Schiphol pa Minister Plenipotenciario 
Suplente mr. Ady Thijsen. 


Minister Croes ta na Hulanda pa un bishita di trabao. Entre otro 
e mandatario lo tin reunion cu Minister pa Asuntonan Social 
y di Labor Karien van Gennip, Minister pa Clima y Energia 
Rob Jetten, Secretario di Estado di Husticia y Seguridad Eric 
van der Burg y Secretario di Estado pa Asuntonan di Reino 
Alexandra van Huffelen. 

Tambe Ministter Croes lo tin un reunion cu Staatsraad pa Aruba 
mr. Milly Schwengle y cu Start Foundation. 

CONDECORACION REAL 
ARUBA 


www.gobierno.aw 
www.overheid.aw 
Ta ricibi www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ÁRUBA 

MAS SOSTENIBEL, FUERTE Y RELIENTE. 


20 AÑA DI 


INVERSION Y 
22 OPORTUNIDAD 


